આ વિશે અન્ય રહેવાસી સોની (પાયલ) બિલાડકરે મિડ-ડે LOCALને કહ્યું હતું કે ‘ડમ્પિંગ ગ્રાઉન્ડ અહીંથી હટાવવું જ જોઈએ. અહીં સ્કૂલ આવેલી છે, રેસિડેન્શિયલ એરિયા છે. અહીં ડમ્પિંગ ગ્રાઉન્ડને કારણે બાળકો, સિનિયર સિટિઝનો તેમ જ તમામ રહેવાસીઓને ખૂબ જ અગવડ થઈ રહી છે. બાળકો બીમાર થાય છે. વરસાદને કારણે દુર્ગંધ વધુ આવે છે અને સમસ્યા વધુ વકરે છે. અવારનવાર લાગતી આગને કારણે અમે રહેવાસીઓ જીવના જોખમે અહીં રહીએ છીએ અને મનમાં ડર લાગ્યા કરે છે કે ક્યારે શું ઘટના બની જશે. ડમ્પિંગ ગ્રાઉન્ડ રહેવાસીઓ માટે હાનિકારક છે અને આને અહીંથી હટાવવા સિવાય અન્ય કોઈ વિકલ્પ નથી. ડમ્પિંગ ગ્રાઉન્ડ હટવું જ જોઈએ અને સરકારના આ નિર્ણયથી અમે ખુશ છીએ.’